નવી દિલ્હી: સુપ્રીમ કોર્ટે આજે તામિલનાડુ સરકારને રાજીવ ગાંધી હત્યા કેસમાં એક મોટો ફટકો આપ્યો છે. સુપ્રીમ કોર્ટે પૂર્વ વડા પ્રધાન સ્વ. રાજીવ ગાંધીના હત્યારાઓને છોડી મૂકવા સામે રોક લગાવી દીધી છે. સુપ્રીમ કોર્ટે સ્પષ્ટ પણે જણાવ્યું છે કે કેન્દ્ર સરકારની સલાહ વગર તામિલનાડુ સરકાર રાજીવ ગાંધીના હત્યારાઓને છોડી શકે નહીં. સુપ્રીમ કોર્ટે વધુમાં જણાવ્યું છે કે આ માટે રાજ્ય સરકારે કેન્દ્ર સરકારની મંજૂરી લેવી પડશે.